ДЕКЛАРАЦИЯ ЗА МИСИЯ, ВИЗИЯ, ПОЛИТИКА И ЦЕЛИ НА ОБЩИНСКА АДМИНИСТРАЦИЯ ТРОЯН

Мисия:

            Мисията на Общинска администрация е да работи за устойчиво развитие на община Троян,  силно и отговорно местно самоуправление, прилагайки 12-те принципа за добро и демократично управление, признати от Съвета на Европа.
Визия :
          Община Троян – пресечна точка на модерната икономика и запазените традиции, място за развитие на личността сред опазена природна среда и привлекателна туристическа дестинация.
Политика :
            Ръководството на Община Троян, в лицето на Кмета на Общината, официално декларира политика по управление, която е изведена от визията и мисията на Общината и е неразделна част от цялостната полтика за изграждане и развитие на Община Троян. 

             Политиката по управление на Община Троян е насочена към създаване на условия за постигане на икономически и социален растеж на общината, в съответствие с потребностите и очакванията на жителите и икономическите субекти чрез предлагане на качествени административни услуги, законосъобразност в управлението, прозрачност, ефективност и ефикасност в действията на администрацията.
Целите на политиката на местната власт за настоящия мандат, продиктувани от стремежа за повишаване на стандарта на живот на жителите на общината са: 
Създаване на условия за увеличаване конкурентноспособността на община Троян, чрез осигуряване на благоприятна  среда.

Повишаване потенциала на човешките ресурси и равнището на заетостта. Интензифициране на процесите на социална  интеграция в общината.

Повишаване качеството на жизнената среда и намаляване на вътрешнообщинските различия между града и селата на общината.

Засилване на местното самоуправление и развитие на гражданско общество.
